Babelscape/SREDFM huggingface dataset:
Φίλιπ Σέιμουρ Χόφμαν

O Φίλιπ Σέιμουρ Χόφμαν, ("Philip Seymour Hoffman", 23 Ιουλίου 1967 - 2 Φεβρουαρίου 2014) ήταν Αμερικανός ηθοποιός και σκηνοθέτης. 

Εμφανίστηκε σε πολλές ταινίες όπως "Άρωμα Γυναίκας" (Scent of a Woman, 1992), "Twister" (1996), "Ξέφρενες Νύχτες" (Boogie Nights, 1997), "Ευτυχία" (Happiness, 1998), "Ο Μεγάλος Λεμπόφσκι" (The Big Lebowski, 1998), " Μανόλια" (Magnolia, 1999), "Ο Ταλαντούχος Κύριος Ρίπλεϊ" (The Talented Mr. Ripley, 1999), "Almost Famous" (2000), "25η Ώρα" (25th Hour, 2002), "Χτυπημένος από Έρωτα" (Punch-Drunk Love, 2002), "Επιστροφή στο Cold Mountain" (Cold Mountain, 2003), "Όταν Γνώρισα την Πόλυ" (Along Came Polly, 2004) και "M:I-III Επικίνδυνη Αποστολή 3" (Mission: Impossible III, 2006). 

Το 2005 έπαιξε τον πρωταγωνιστικό ρόλο στο "Truman Capote" (Capote, 2005) και κέρδισε πολλά βραβεία, όπως το Όσκαρ Α' Ανδρικού Ρόλου. Έλαβε άλλες δύο υποψηφιότητες για το ίδιο βραβείο για τις ταινίες "Παιχνίδια Εξουσίας" (Charlie Wilson's War, 2007) και "Αμφιβολία" (Doubt, 2008). Το 2010 έκανε το σκηνοθετικό ντεμπουτο με την ταινία "Jack Goes Boating" και το 2012 πρωταγωνίστησε στην ταινία "The Master" σε σκηνοθεσία του Πολ Τόμας Άντερσον. Το 2013 εμφανίστηκε στην ταινία "The Hunger Games: Φωτιά" (The Hunger Games: Catching Fire) και το 2014 στη συνέχεια "The Hunger Games: Επανάσταση - Μέρος 1" (The Hunger Games: Mockingjay – Part 1).

Βρέθηκε νεκρός στο διαμέρισμα του στις 2 Φεβρουαρίου του 2014.
Φτωχαδάκια και λεφτάδες...

Το Φτωχαδάκια και λεφτάδες... είναι ελληνική κωμική ταινία του 1961, σε σκηνοθεσία και σενάριο Ορέστη Λάσκου. Ωστόσο, το σενάριο είναι διασκευή από το θεατρικό έργο του Νίκου Τσιφόρου "Γάντι και σαρδέλες". Πρωταγωνιστούν οι Μίμης Φωτόπουλος και Νίκος Σταυρίδης.
Αβίζιο

Ο Αβίζιο (ιταλικά: Avisio) είναι ποταμός της βόρειας Ιταλίας στην περιφέρεια Τρεντίνο-Άλτο Άντιτζε στην επαρχία του Τρέντο. 

Έχει τις πηγές του στις Δολομιτικές Άλπεις στο όρος Μαρμολάδα, στο πέρασμα "Fedaia" σε υψόμετρο 2.054 μέτρων. Τα νερά προέρχονται από τον παγετώνα του Μαρμολάδα και την τεχνική λίμνη της "Fedaia". Έχει μήκος 89,4 χλμ. και εκβάλλει στον Αδίγη, του οποίου αποτελεί παραπόταμο. Στην πορεία του σχηματίζει κοιλάδες, με πρώτη την κοιλάδα της Πένια, καθώς και την ομώνυμη κοιλάδα Αβίζιο, την κοιλάδα της Σέμπρα και την κοιλάδα του Φιέμμε, πριν χυθεί στον Αδίγη. Η κοίτη του χρησιμοποιείται για ράφτιγκ και άλλες αθλητικές δραστηριότητες.
Αροδαφνούσα

Η Αροδαφνούσα είναι ένα από τα πολυτραγουδισμένα δημοτικά τραγούδια της Κύπρου το οποίο διασώθηκε μέχρι τις μέρες μας από στόμα σε στόμα. Το τραγούδι πραγματεύεται το θέμα "έρωτας-θάνατος" και μπορεί να λεχθεί ότι διατηρεί στοιχεία αρχαίας ελληνικής τραγωδίας.

Σύμφωνα με την παράδοση η Αροδαφνούσα ήταν μια πεντάμορφη χωριατοπούλα από το χωρίο Χούλου της Πάφου που θάμπωσε τον ρήγα με την ομορφιά της και την είχε ερωμένη. Από την Χούλου ο μύθος παίρνει την Αροδαφνούσα στο άλλο άκρο του νησιού, στο κάστρο της Καντάρας, στη Κερύνεια, όπου μια από τις Ρήγαινες της Κύπρου, η Ρήγαινα Ελεονώρα αιχμαλωτίζει την Αροδαφνούσα που ο Φράγκος Ρήγας της Κύπρου, Πέτρος, αγάπησε. Η Αροδαφνούσα έμεινε έγκυος, ακριβώς όταν ο Ρήγας έφευγε για να πολεμήσει στους Αγίους Τόπους. Η Ρήγαινα περίμενε έως ότου ο Ρήγας ήταν μακριά και ακίνδυνος, και κατόπι κλείδωσε την Αροδαφνούσα στο κάστρο για να λιμοκτονήσει και τελικά να την σκοτώσει.

Το ποίημα είναι γραμμένο σε ιαμβικό δεκαπεντασύλλαβο. Το μέτρο τούτο προσδίδει στο ποίημα μιαν ιδιαίτερη χάρη τόσο στην ευφωνία όσο και στη μελοποίηση. Ακόμη η ομοιοκαταληξία που χρησιμοποιεί ο λαϊκός ποιητής, συνταιριασμένη με τις σωστές στην κάθε περίπτωση λέξεις της κυπριακής διαλέκτου, κάνει το ποίημα ιδιαίτερα ελκυστικό.
Το μεγάλο ψέμα

Το μεγάλο ψέμα (πρωτότυπος τίτλος: The Great Lie) είναι αμερικανική δραματική ταινία του 1941 σε σκηνοθεσία Έντμουντ Γκούλντινγκ και πρωταγωνιστούν οι Μπέτι Ντέιβις, Τζορτζ Μπρεντ, και Μαίρη Άστορ. Το σενάριο από την Λένορ Κόφι βασίσθηκε στο μυθιστόρημα "January Heights" του Πόουλαν Μπανκς.
Σισελουένι

Το Σισελουένι (αγγλικά: "Shishelweni") είναι μια από τις 4 συνοικίες της Σουαζιλάνδης. Πρωτεύουσα είναι το Νλανγκάνο.
Γεώργιος Χατζόπουλος

Ο Γεώργιος Χατζόπουλος (1859-1935) ήταν Έλληνας ζωγράφος.
[[Προσωπογραφία Γεώργιου Χατζόπουλου|Πορτραίτο]] από τον [[Γεώργιος Ιακωβίδης|Γεώργιο Ιακωβίδη]]
Ρίο Σέστο

right|thumb|250px|Ο Σέστο
Ο Ρίο Σέστο (ιταλικά "Rio Sesto", γερμανικά "Sextenbach") είναι ποταμός της βορειοανατολικής Ιταλίας στην περιφέρεια του Τρεντίνο-Άλτο Άντιτζε. Έχει 16 χλμ. μήκος και η λεκάνη απορροής του καλύπτει 110 τετραγωνικά χλμ. σε υψόμετρο 1.170 μ. πάνω από την επιφάνεια της θάλασσας, στις πηγές του ποταμού Δράβου, στην πόλη Σαν Κάντιντο. 

Πηγάζει από το όρος Ντολομίτι ντι Σέστο στις Δολομιτικές Άλπεις σε υψόμετρο 3049μ. Μετά από λίγα χιλιόμετρα ροής περνά μέσα από την πόλη Σέστο και έπειτα από το "Σαν Κάντιντο" χύνεται στον Δράβο για να καταλήξει στο Δούναβη και τον Εύξεινο Πόντο. 

Στην εποχή των πάγων η κοίτη ακολουθούσε διαφορετική ροή από τη σημερινή και είχε εκβολές στην Αδριατική θάλασσα. Μετά από χρόνια, κυρίως εξαιτίας των κατολισθήσεων άλλαξε η κοίτη του στην σημερινή και εκβάλλει στον Δράβο, του οποίου αποτελεί παραπόταμο. 

Στην πόλη Σέστο έχει κατασκευαστεί μικρό φράγμα και τεχνητή λίμνη, η Λίμνη Σέστο, όπου σήραγγα διοχετεύει τα νερά του στην υδροηλεκτρική μονάδα "Versciaco" και απο εκεί στον Δράβο.
Κίνημα του Τσαγιού

Το Κίνημα του Τσαγιού (αγγλικά: Tea Party movement, αρχικά του "Taxed Enough Already", ελληνικά: "Αρκετά Φορολογημένοι Ήδη") είναι αμερικανικό λαϊκό πολιτικό κίνημα, που γενικά χαρακτηρίζεται ως συντηρητικό (σε κοινωνικά θέματα) και φιλελεύθερο (σε οικονομικά ζητήματα). Έχει γίνει ανάδοχος διαμαρτυριών, και έχει υποστηρίξει υποψηφίους από το 2009. Υποστηρίζει τις μειωμένες κυβερνητικές δαπάνες, την αντίθεση στη φορολόγηση σε διάφορους βαθμούς, τη μείωση του εθνικού χρέους και του ομοσπονδιακoύ ελλείμματος του προϋπολογισμού, και στροφή προς μια πρωτότυπη ερμηνεία του Συντάγματος των Ηνωμένων Πολιτειών.
Γιώργος Τσαλίκης

Ο Γιώργος Τσαλίκης (Στυλίδα, 25 Οκτωβρίου 1975) είναι Έλληνας τραγουδιστής.
Ουίλιαμ Ράνκιν

O Ουίλιαμ Ράνκιν (αγγλικά: "William John Macquorn Rankine", Εδιμβούργο, 5 Ιουλίου 1820 - Γλασκώβη, 24 Δεκεμβρίου 1872) ήταν Σκωτσέζος μηχανικός και φυσικός. 

Βοήθησε να δώσει έμφαση στην τέχνη της σύγχρονης κατασκευής και η μηχανολογία στην ορθολογική συστηματοποίηση των ιδεών και συνηθειών εργασίας που είχαν εξελιχθεί στην πράξη. Από το 1840 σπούδασε νόμους της Θερμοδυναμικής. Το 1879 δημοσίευσε το πρώτο του βιβλίο, το "Εγχειρίδιο της ατμομηχανής" ("Manual of the Steam Engine").


Κατηγορία:Σκωτσέζοι φυσικοί
Κατηγορία:Βρετανοί μηχανικοί
Τρεβωνιανός Γάλλος

Ο Γάιος Βίβιος Αφίνιος Τρεβωνιανός Γάλλος (206 - Αύγουστος 253)) ήταν Ρωμαίος αυτοκράτορας από το 251 μ.Χ. έως το 253 μ.Χ. Συναυτοκράτοράας του ήταν ο Βολουσιανός.
Σαβάν

Το Σαβάν (γαλλικά: Savanes) είναι η δεύτερη μεγαλύτερη από τις 5 περιφέρειες του Τόγκο. Πρωτεύουσα είναι η Νταπαόνγκ.
Broken Frame Tour

Η περιοδεία "Broken Frame Tour" ήταν μια περιοδεία του αγγλικού ηλεκτρονικού συγκροτήματος Depeche Mode, που πραγματοποιήθηκε στα πλαίσια της παρουσίασης του δεύτερου δίσκου τους, "A Broken Frame", ο οποίος κυκλοφόρησε τον Σεπτέμβριο του 1982.
Γκράντε Καλντάρο

Ο Γκράντε Καλντάρο (ιταλικά: "Fossa Grande di Caldaro", γερμανικά: "Großer Kalterer Graben") είναι τεχνητός ποταμός - κανάλι της βορειοανατολικής Ιταλίας στην περιφέρεια Τρεντίνο-Άλτο Άντιτζε. 

Ο Γκράντε Καλντάρο κατασκευάστηκε το 1774 ως κανάλι αποχέτευσης της λίμνης Καλντάρο και ρέει μεταξύ των Ιταλικών επαρχιών του Τρέντο και του Μπολτσάνο. Το κανάλι ξεκινά από την Λίμνη Καλντάρο με κατεύθυνση νότια, στην πορεία του αρδεύει όλη την κοιλάδα και δέχεται τα νερά των Κορτίνα και μικρού Καλντάρο, που ξεκινά και αυτός από την ίδια λίμνη. Μετά από 26 χλμ. χύνεται στον Αδίγη, του οποίου αποτελεί παραπόταμο.
Τραμ Θεσσαλονίκης

thumb|250px|To τραμ σε δρόμο της Θεσσαλονίκης.
thumb|250px|To τραμ σε δρόμο της Θεσσαλονίκης του 1916.
Ο βασιλιάς [[Γεώργιος Α' της Ελλάδας|Γεώργιος Α']] και ο πρίγκιπας [[Κωνσταντίνος Β΄ της Ελλάδας|Κωνσταντίνος]] στην οδό Εγνατία στις [[27 Οκτωβρίου]] [[1912]], την επομένη της παράδοσης της πόλης από την [[Οθωμανική Αυτοκρατορία|Οθωμανική Διοίκηση]]. Διακρίνονται οι γραμμές του τραμ στο οδόστρωμα
Έλληνες στρατιώτες στις αρχές του [[Α' Παγκόσμιος Πόλεμος|Α' Παγκοσμίου Πολέμου]] στην Θεσσαλονίκη το [[1916]]. Διακρίνονται στο οδόστρωμα οι σιδηροτροχιές του τραμ.
thumb|250px|Νεκρική πομπή μετά της δολοφονία του βασιλιά Γεωργίου. Διακρίνονται οι σιδηροτροχιές του τραμ στην παραλιακή λεωφόρο Νίκης.

Το Τραμ Θεσσαλονίκης (ή αλλιώς Τροχιόδρομος Θεσσαλονίκης) ήταν μέσο μαζικής μεταφοράς που λειτούργησε στην Θεσσαλονίκη από το 1893 έως το 1957.
Κουέντιν Μασσάις

Ο Κουέντιν Μασσάις (ολλανδικά: "Quinten Massijs", 1466 - 1530), επίσης γνωστός και ως Κουέντιν Μέτσις, ήταν Φλαμανδός ζωγράφος, ένα από το επιφανέστερα μέλη της Σχολής της Αμβέρσας κατά τον 16ο αιώνα. Όντας πιθανώς αυτοδίδακτος, δανείστηκε ελεύθερα στοιχεία από διάφορους καλλιτέχνες, όπως τον ιδιοφυιή Ιταλό Λεονάρντο ντα Βίντσι (1452-1519) και άλλους Φλαμανδούς όπως ο Γιαν βαν Άικ (1395-1441) από τη Μπρυζ, τον Χούγκο φαν ντερ Χους (περ. 1440-1483) από τη Γάνδη και τον Ρόχιερ φαν ντερ Βάιντεν (1399-1464). Συγκέντρωσε επιρροές από όλους του παραπάνω, χωρίς ποτέ να δημιουργήσει πραγματικά ένα αμιγώς προσωπικό στυλ. 

Φιλοτέχνησε πολλά έργα για το διάκοσμο Ναών, ωστόσο είναι κυρίως γνωστός για τις προσωπογραφίες του. Η σημαντικότερη συνεισφορά του στην Αναγεννησιακή Τέχνη των Κάτω Χωρών ήταν το γεγονός ότι υπήρξε ο πρώτος καλλιτέχνης που απεικόνισε ανθρώπους ως ελεύθερα σκεπτόμενα άτομα χωρίς αναφορές στη χριστιανική εικονογραφία. Τα πορτραίτα - καρικατούρες του περιλαμβάνον το "«Πορτραίτο Άνδρα»" (1513, Jacquemart-Andres, Παρίσι) και τη "«Γκροτέσκα Μορφή Γριάς»" (περ. 1515, Εθνική Πινακοθήκη, Λονδίνο). Πιστεύεται πως ο φίλος του καλλιτέχνη, ο διάσημος Ολλανδός ουμανιστής και θεολόγος Έρασμος (1466-1536), ίσως να τον ενθάρρυνε να θέσει το ταλέντο του στις προσωπογραφίες στην υπηρεσία της ηθικοπλαστικής θρησκευτικής τέχνης. Σε κάθε περίπτωση, τα έργα του συνδυάζουν το σουρεαλισμό του Ιερώνυμου Μπος (1450-1516) με τα επιτηδευμένα χαρακτηριστικά που μπορεί κανείς να δει στους πίνακες του Ντα Βίντσι. Αναμφίβολα το διασημότερο έργο του είναι "«Ο Αργυραμοιβός και η Σύζυγός του»" (1514, Μουσείο του Λούβρου, Παρίσι). Το σύνθετο αυτό έργο μπορεί να ερμηνευτεί ως απλή ηθογραφία, διπλό πορτραίτο ή θρησκευτική αλληγορία.
Καστέλ Τζιόβο

Το Καστέλ Τζιόβο (ιταλικά: "Castel Giovo", γερμανικά: "Jaufenburg") είναι κάστρο της βόρειο-ανατολικής Ιταλίας. Βρίσκεται στις Άλπεις στην κωμόπολη Σαν Λεονάρντο ιν Πασιρία στην περιφέρεια Τρεντίνο-Άλτο Άντιτζε.

Στον λόφο, όπου βρίσκεται το κάστρο έχουν βρεθεί ίχνη προϊστορικού οικισμού μέσω του οποίου κατά το Μεσαίωνα περνούσε ο δρόμος προς το Τιρόλο. Την ίδια εποχή η περιοχή ανήκε στους "κόμητες του Τιρόλο" που ήταν κύριοι όλης της κοιλάδας Πασιρία, έτσι το 1200 έχτισαν το κάστρο όπου αναφέρεται και στα χρονικά της εποχής σαν "όμορφα ζωγραφισμένο" για τις ωραίες τοιχογραφίες που είχε. Το 1383 λόγω γάμου πέρασε στην ιδιοκτησία της οικογένειας "Fuchs von Fuchsberg" έως το 1738 που η οικογένεια είχε χάσει τη δύναμη της και το κάστρο καταστράφηκε. Η περίοδος αυτή χαρακτηρίστηκε ως η χρυσή εποχή του κάστρου. Το 1828 ένας αγρότης της περιοχής αγόρασε την έκταση όπου βρίσκονταν ποια μόνο τα ερείπια του κάστρου και το ενέταξε στο αγρόκτημα του. 
Σήμερα έχει ανακατασκευαστεί ο πύργος του κάστρου και έχουν ανακτηθεί πολλές τοιχογραφίες της εποχής της αναγέννησης. Εκεί στεγάζεται το μουσείο της περιοχής , Μουσείο Πασιρίας, που φιλοξενεί εκθέματα από την ζωή στο κάστρο αλλά και των κατόχων του.
Αντόλφο Φαρσάρι

Ο Αντόλφο Φαρσάρι ("Adolfo Farsari", 11 Φεβρουαρίου 1841 – 7 Φεβρουαρίου 1898) ήταν Ιταλός φωτογράφος που έζησε στη Γιοκοχάμα της Ιαπωνίας.

Ακολουθώντας μια σύντομη αρχικά στρατιωτική καριέρα κατά την οποία υπηρέτησε και στον Αμερικανικό Εμφύλιο Πόλεμο, έγινε στη συνέχεια ένας επιτυχημένος επιχειρηματίας και εμπορικός φωτογράφος. Το φωτογραφικό του έργο εκτιμήθηκε ιδιαίτερα, και ειδικά τα χειροποίητα χρωματισμένα πορτραίτα και τοπία, τα οποία πουλούσε κυρίως σε ξένους διαμένοντες και επισκέπτες στη χώρα (Ιαπωνία). Οι εικόνες του Φαρσάρι διανεμήθηκαν ευρέως, παρουσιάστηκαν και αναφέρθηκαν σε βιβλία και περιοδικά, και μερικές φορές αναπλάστηκαν από καλλιτέχνες που χρησιμοποίησαν και άλλα εκφραστικά μέσα. Διαμόρφωσαν τις παραστάσεις των ξένων για τους ανθρώπους και τους τόπους της Ιαπωνίας και σε κάποιο βαθμό επηρέασαν το πως οι ίδιοι οι Γιαπωνέζοι έβλεπαν τον εαυτό τους και τη χώρα τους. Το στούντιο του, το τελευταίο αξιοσημείωτο ξένο στούντιο στην Ιαπωνία, ήταν ένα από τα μεγαλύτερα της χώρας και μια από τις πιο παραγωγικές εμπορικές φωτογραφικές εταιρίες. Σε μεγάλο βαθμό λόγω των αυστηρών τεχνικών προδιαγραφών και των επιχειρηματικών του ικανοτήτων ο Φαρσάρι, επηρέασε σημαντικά την ανάπτυξη της τέχνης της φωτογραφίας στην Ιαπωνία. 


Κατηγορία:Αμερικανοί άνδρες φωτογράφοι
Νύχτα Γάμου

Το Νύχτα Γάμου είναι κωμική ταινία του 1967 σε παραγωγή της Φίνος Φιλμς και σκηνοθεσία Γιάννη Δαλιανίδη. Στην ταινία εμφανίστηκαν ως κινηματογραφικό ζευγάρι η Μπέτυ Αρβανίτη και ο Φαίδων Γεωργίτσης, οι οποίοι ήταν και στην πραγματικότητα παντρεμένοι εκείνη την εποχή.
Γεωγραφία νεωτερική

Η Γεωγραφία νεωτερική είναι έργο των Δανιήλ Φιλιππίδη και Γρηγόριου Κωνσταντά που εκδόθηκε στη Βιέννη το 1791. Είναι περιηγητικό έργο που επικεντρώνεται σε κοινωνικά και ιστορικά θέματα των περιοχών που περιγράφονται. Θεωρείται από τα πιο σημαντικά έργα του Νεοελληνικού Διαφωτισμού. Οι συγγραφείς του υιοθέτησαν για την εποχή τους καινοτόμες μεθόδους, βασίστηκαν στην προσωπική έρευνα των περιγραφόμενων περιοχών και χρησιμοποίησαν τη σύγχρονή τους ευρωπαϊκή βιβλιογραφία.

Η "Γεωγραφία νεωτερική", έργο γραμμένο στη δημοτική, περιγράφει τις κοινωνικές εξελίξεις και διατυπώνει προοδευτικές για την εποχή ιδέες. Κατακρίνει την κοινωνική ανισότητα και τον οικονομικό κατασπαραγμό που προκαλεί η Οθωμανική Αυτοκρατορία.
Ποδοσφαιρική Ομοσπονδία Αγροτικών Σωματείων Πάφου

Η Ποδοσφαιρική Ομοσπονδία Αγροτικών Σωματείων Πάφου (ΠΟΑΣΠ) είναι ποδοσφαιρική ομοσπονδία της επαρχίας Πάφου. Αποτελεί μία εκ των 11 αγροτικών (τοπικών) ομοσπονδιών μελών της Συνομοσπονδία Τοπικών Ομοσπονδιών Κύπρου (ΣΤΟΚ), την μοναδική στην επαρχία Πάφου. Η ΠΟΑΣΠ αποτελεί ένα από τα ιδρυτικά μέλη της ΣΤΟΚ.
Μισέλ Χαζαναβίσιους

Ο Μισέλ Χαζαναβίσιους (γαλλικά: "Michel Hazanavicius", 29 Μαρτίου 1967) είναι Γάλλος σκηνοθέτης, παραγωγός και σεναριογράφος γνωστός κυρίως για τις κατασκοπευτικές παρωδίες "OSS 117: Αποστολή στο Κάιρο " (OSS 117: Cairo, Nest of Spies, 2006) και "Ο Κατάσκοπος που Γύρισε από το... Ρίο! Μυστικός Πράκτορας OSS 117" (OSS 117: Lost in Rio, 2009) . Το 2011 σκηνοθέτησε και έγραψε τη βωβή ταινία "The Artist" η οποία έλαβε μέρος στο διαγωνιστικό τμήμα του Φεστιβάλ Καννών το 2011. Ο Χαζαναβίσιους κέρδισε Όσκαρ σκηνοθεσίας, BAFTA καλύτερης σκηνοθεσίας και πρωτότυπου σεναρίου, Βραβείο Σεζάρ και έλαβε υποψηφιότητα για Χρυσή Σφαίρα σκηνοθεσίας και σεναρίου.
Λαμπουάν

Η Ομοσπονδιακή Επικράτεια της Λαμπουάν είναι μια από τις 3 Ομοσπονδιακές Επικράτειες της Μαλαισίας. Πρωτεύουσα είναι η Βικτώρια. Έχει έκταση 91 τ.χλμ. και πληθυσμό 85.272 κατοίκους, σύμφωνα με την απογραφή του 2010. Είναι ένα νησιωτικό σύμπλεγμα βόρεια του κρατιδίου Σαμπάχ. 

Το όνομα "Λαμπουάν" βγαίνει από την Μαλαισιανή λέξη "Labuhan" που σημαίνει "όρμος".
Αντιστροφή

Αντιστροφή, κατά την αρχαιότητα, λεγόταν η στροφή του χορού προς την αντίθετη διεύθυνση (από δεξιά προς αριστερά) κατά τη διάρκεια της δραματικής εκτέλεσης, δηλαδή το αντίθετο της στροφής. Αντιστροφή ονομαζόταν επίσης και η ωδή που τραγουδιόταν κατά τη στροφή του χορού. Αντιστροφή ήταν επίσης και το δεύτερο μέρος των λυρικών τραγουδιών στα αρχαία δράματα, που αντιστοιχούσε στο σχήμα στροφή - αντιστροφή.
Θέσαρ Αθπιλικουέτα

Ο Θέσαρ Αθπιλικουέτα Τάνκο (γεννημένος στις 28 Αυγούστου 1989 στην Παμπλόνα της Ναβάρρας) είναι Ισπανός ποδοσφαιριστής που αγωνίζεται στην αγγλική Τσέλσι ως δεξιός αμυντικός.
Γέρανος

Ο Γέρανος είναι αρχαίος χορός που εφηύρε, σύμφωνα με μια παράδοση, ο Θησέας.

Ο χορός λεγόταν έτσι γιατί απομιμούνταν το πέταγμα των γερανών σε σειρά. Ο Θησέας τον χόρεψε για πρώτη φορά στη Δήλο μαζί με τους επτά νέους και τις επτά νέες που έσωσε από τον Μινώταυρο στην Κρήτη. Οι κινήσεις του χορού επιζητούσαν να εκφράσουν τους πολύπλοκους ελιγμούς που οδηγούσαν μέσα από το λαβύρινθο προς τα έξω. Ο Πολυδεύκης (IV, 101) γράφει: "συνήθιζαν να χορεύουν το γερανό πολλοί μαζί, με τον ένα χορευτή πίσω από τον άλλο σε μια σειρά, ενώ τα άκρα της σειράς σε κάθε πλευρά τα κρατούσαν οι κορυφαίοι γύρω από τον Θησέα και [χόρευαν το γέρανο] πρώτα γύρω από τον Δήλιο βωμό, μιμούμενοι την έξοδο από το λαβύρινθο".
Ο αρχηγός (κορυφαίος) του γέρανου λεγόταν γερανουλκός· Ησ: "ο του χορού του εν Δήλωι γερανουλκός".
Πετσόρα

Ο Πετσόρα (Ρωσ.:Печо́ра) είναι ένας από τους τρεις πολυυδρότερους ευρωπαϊκούς ποταμούς, αλλά οι κλιματολογικές συνθήκες της περιοχής που ρέει μειώνουν πολύ τη σημασία που θα μπορούσε να έχει σε άλλα γεωγραφικά πλάτη. Έχει μήκος 1.808 χλμ., έκταση λεκάνη απορροής 327.000 τετραγωνικά χιλιόμετρα και μέση ετήσια παροχή στις εκβολές του 4.060 κ.μ ανά δευτ. Πηγάζει από τη ζώνη των Ουραλίων και εκβάλλει στη Θάλασσα Μπάρεντς, εκεί που το νότιο άκρο της νήσου Νόβαγια Ζεμλιά (καινούργια γη) πλησιάζει την ευρωπαϊκή γη.
Οι Βασιλιάδες

Οι Βασιλιάδες είναι μια ελληνική καθημερινή κωμική-οικογενειακή σειρά του τηλεοπτικού καναλιού MEGA, που έκανε πρεμιέρα στις 8 Ιανουαρίου 2012. Η σειρά βασίστηκε στην αργεντίνικη σειρά «Los Roldan», δημιουργίας των Adriana Lorenzon και Mario Schajris.

Την διασκευή σεναρίου είχαν αναλάβει οι Βίκυ Αλεξοπούλου, Γιώργος Χρυσοβιτσάνος, Κώστας Καλαφάτης, Κώστας Καπώνης, ενώ την σκηνοθεσία οι Πιέρρος Ανδρακάκος, Νίκος Κρητικός, Στάμος Τσάμης. 

Η σειρά ολοκληρώθηκε προσωρινά, λόγω προβλημάτων μεταξύ παραγωγής και καναλιού, σε 81 επεισόδια τον Ιούνιο του 2012, όπου έπεσε και το φινάλε του Α' κύκλου. Αντιθέτως, ο Β' κύκλος δεν προβλήθηκε την σεζόν 2012-2013 όπως θα έπρεπε, παρότι είχαν ήδη γυριστεί 18 επεισόδια. Τα υπόλοιπα επεισόδια δεν γυρίστηκαν ποτέ, κυρίως για οικονομικούς λόγους, αλλά και επειδή στις 21 Μαΐου 2013 ένας από τους ηθοποιούς, ο Τόμας Πρωτόπαπας, πέθανε ξαφνικά.. Τα 18 επεισόδια του Β' κύκλου τελικώς προβλήθηκαν στην αρχή της σεζόν 2013-2014, από τις 12 Νοεμβρίου έως τις 19 Δεκεμβρίου 2013, και ύστερα η σειρά διακόπηκε οριστικά.
Καστέλ Καζανόβα

Το Καστέλ Καζανόβα (ιταλικά : "Castel Casanova", γερμανικά : "Castello Neuhaus"), είναι κάστρο της βόρειο-ανατολικής Ιταλίας. Βρίσκεται στις Άλπεις στην κοιλάδα Βάλε Αουρίνα στην περιφέρεια Τρεντίνο-Άλτο Άντιτζε.
Το κάστρο είναι γνωστό και σαν Castello Neuhaus το σημερινό όνομα στην πραγματικότητα είναι η απόδοση του ονόματος από τα γερμανικά στα ιταλικά πριν τον Β' παγκόσμιο πόλεμο από την φασιστική κυβέρνηση της Ιταλίας. Με την ονομασία "Neuhaus" ήταν γνωστό στον μεσαίωνα το Καστέλο Τούρες, στους άρχοντες του ανήκε το Καζανόβα.

Το κάστρο χτίστηκε μεταξύ 1240 και 1245 από τους άρχοντες του Τάουφερ, σε περίοδο πολέμου κατά των αρχόντων της Ροντάνκ (Rodank). Το 1248 αναφέρεται ότι ο μητροπολίτης του Μπρίξεν ζήτησε την κατεδάφιση του αλλά αυτό δεν έγινε. Με το πέρασμα των χρόνων το κάστρο πέρασε σε παρακμή κι άλλαξε πολλούς ιδιοκτήτες έως το 1914 που έγινε ανοικοδόμηση του. 

Στην πλατεία κάτω από το κάστρο, χτίστηκε το 1601 ένα μικρό εκκλησάκι, ενώ το παλάτι του κάστρου ξαναχτίστηκε στις αρχές του εικοστού αιώνα. Το 1752 αναφέρεται ιδιοκτήτης του ο "Count Künigl" όπου έχτισε την κατοικία του στις πλαγιά του λόφου σε στυλ μπαρόκ. Έπειτα πέρασε στην ιδιοκτησία οικογένειας καλλιτεχνών και χρησιμοποιήθηκε σαν εργαστήρι, και το 1924 στην ιδιοκτησία του Κόμη "Cäsar Straßaldo-Grafenberg ". 

Στο κάστρο φιλοξενήθηκε την περίοδο 1422-1426 ο Όσβαλντ φον Βολκενστάιν "(Oswald von Wolkenstein)", ένας από τους πιο διάσημους ποιητές και συνθέτες του δέκατου πέμπτου αιώνα στην Αυστρία. Έγραψε για το τοπίο και τις όμορφες γυναίκες της κοιλάδας Τάουφερ (Tauferer).
Καστέλο ντι Τσέλα

Το Καστέλο ντι Τσέλα (ιταλικά : "Castello di Chela", γερμανικά : "Kehlburg"), είναι κάστρο της βόρειο-ανατολικής Ιταλίας. Βρίσκεται στις Άλπεις στην κοιλάδα Τουρές στην περιφέρεια Τρεντίνο-Άλτο Άντιτζε στα 1188 μέτρα υψόμετρο στην πόλη Μπρουνίκο. 

Στην περιοχή που βρίσκεται το κάστρο στα τέλη του δεκάτου αιώνα ήταν το αγρόκτημα ενός ευγενή του " Liuto" . Το 995 αγοράστηκε από τον επίσκοπο του Μπρίξεν που έψαχνε έκταση να χτίσει οχυρωμένη κατοικία, αλλά δεν κατάφερε να το αποπερατώσει και οι εργασίες κατασκευής συνεχίστηκαν και από τους διαδόχους του. Το κάστρο μετά από λίγα χρόνια πέρασε στην κατοχή της εκκλησίας όπου για χρόνια το νοίκιαζε σε διάφορες οικογένειες , το 1433 αναφέρεται ο "Jakob IV di Lutago" και το 1487 η οικογένεια "Dinkhauser di Gais". 

Το 1545 το κάστρο βρισκόταν σε κατάσταση ερείπωσης αγοράστηκε από τον Χανς φον Ροστ όπου ξεκίνησε ανακατασκευή του για την τελειώσει ο γιος του Καρλ Γιόχαν. Το κάστρο έμεινε στην οικογένεια Ροστ πάνω από 350 χρόνια όταν το 1891 πουλήθηκε στον επίσκοπο του Κόζιτσε "Bubics Zigmund" . Στο κάστρο είχε φιλοξενηθεί και ο Χέρμαν φον Γκιλμ μεγάλος αυστριακός μουσικός της όπερας. 

Μετά τον Α΄παγκόσμιο πόλεμο πέρασε στην κατοχής της Ιταλίας, έως τότε ανήκε στην Αυστρία. Έπειτα πέρασε στην ιδιοκτησία της οικογένειας Βασκελάρι (Vascellari) όπου το πούλησαν το 1997. Στις 30 Απριλίου 1944 μια μεγάλη πυρκαγιά κατέστρεψε μεγάλο μέρος του κτιρίου και δεν ανακατασκευάστηκε ποτέ. Από τότε δέχτηκε επισκέψεις κλεφτών και πολλούς βανδαλισμούς, σήμερα απαγορεύεται η πρόσβαση σε αυτό λόγω φόβου κατάρρευσης.

Στον χώρο του κάστρου υπάρχει ο ναός του Αγίου Έρασμου που κτίστηκε το 1113.
Δούρα Ευρωπός

μικρογραφία|Η "Πύλη της Παλμύρας" της οποίας η οικοδόμηση χρονολογείται από την εποχή των Σελευκιδών.

Η Δούρα Ευρωπός είναι αρχαία πόλη, στις όχθες του ποταμού Ευφράτη, στα σύνορα μεταξύ Μεσοποταμίας και Συρίας. Ιδρύθηκε, ως στρατιωτική αποικία, μετά το πέρας του Βαβυλωνιακού πολέμου (311-309 π.Χ.) από τον στρατηγό Νικάνορα (λογικά είναι το ίδιο πρόσωπο που ίδρυσε την Έδεσσα και την Αντιόχεια Μυγδονική) για λογαριασμό του κυρίου του Σελεύκου Α΄ Νικάτορος (358-281 π.Χ.), ενός εκ των βασιλικών φίλων του Μεγάλου Αλεξάνδρου. Η ονομασία Ευρωπός προέρχεται από την ομώνυμη πατρίδα του Σελεύκου στην Μακεδονία.

Το 253 ή 256 μ.Χ. καταστράφηκε από τους Πέρσες και σκεπάστηκε από την άμμο. Όταν, στις δεκαετίες 1920 - 1930, η αρχαιολογική σκαπάνη την επανέφερε στο φως ο Mikhail Rostovtzeff την είχε αποκαλέσει «Πομπηία της ερήμου». Η ανακάλυψή της έγινε τυχαία από το βρετανικά στρατεύματα το 1920.
Αμαρτωλές γυναίκες

Το Αμαρτωλές γυναίκες (αγγλικός τίτλος "The Strange Love Of Martha Ivers") είναι φιλμ νουάρ του 1946, παραγωγής Χαλ Ουόλις και σκηνοθεσίας Λιούις Μάιλστοουν. Πρωταγωνιστές της ταινίας είναι η Μπάρμπαρα Στάνγουικ, ο Κερκ Ντάγκλας και ο Βαν Χέφλιν.
Αερόπλοιο

thumb| Αερόπλοιο πάνω από την Νέα Υόρκη
Το Αερόπλοιο ή Ζέπελιν είναι ένα είδος αεροπλάνου που σχεδίασε και κατασκεύασε ο Κόμης Φερδινάνδος φον Ζέπελιν.

Η πρώτη πτήση του έγινε στις 2 Ιουλίου του 1900 από το αερόπλοιο LZ 1. Κατασκευάστηκε σε ένα ειδικά διαμορφωμένο χώρο στην πόλη Φρίντριχσχαφεν κοντά στη Λίμνη Κωνσταντίας. Ο σκελετός του ήταν κατασκευασμένος από αλουμίνιο, ενώ είχε 16 χώρους αποθήκευσης υδρογόνου που ήταν και το αέριο ανύψωσής του. Έφτανε τα 16 μίλια την ώρα με τις 2 μηχανές του ιπποδύναμης 16 αλόγων. 

Στις αρχές του 20ου αιώνα κατασκευάστηκαν πολλά αερόπλοια και εξελίχθηκαν τεχνολογικά πραγματοποιώντας πολλές πτήσεις αρχικά μεταξύ γερμανικών πόλεων, ενώ κατά τον Α΄ Παγκόσμιο Πόλεμο τα αερόπλοια χρησιμοποιήθηκαν και για πολεμικούς σκοπούς. Μετά το πέρας του πολέμου άρχισαν να πραγματοποιούνται με τα Ζέπελιν και διηπειρωτικά επιβατικά δρομολόγια χωρίς στάση με μεγάλη επιτυχία, πολύ πριν αποκτήσουν τα αεροπλάνα τη δυνατότητα να πραγματοποιήσουν τέτοια μακρινά ταξίδια, καθιστώντας το ως το πλέον δημοφιλές μέσο μεταφοράς της εποχής. Ωστόσο ένα ατύχημα του αερόπλοιου LZ 129 Χίντενμπουργκ στις 6 Μαΐου 1937, που εξερράγη πάνω από το Νιου Τζέρσεϊ, κοστίζοντας τη ζωή σε 36 άτομα μπροστά στα μάτια χιλιάδες κόσμου και δημοσιογράφων, ανέστρεψε το θετικό κλίμα και έθεσε τέλος στην περαιτέρω ανάπτυξη και εμπορική χρήση των αερόπλοιων. Παρά το γεγονός πως διατάχθηκε έρευνα για τα αίτια, πολλοί υποστηρίζουν ακόμα και σήμερα ότι ήταν δολιοφθορά και ότι υπήρχε βόμβα στο χώρο αποσκευών.
left|thumb|Νέας τεχνολογίας αερόπλοιο Zeppelin NT
Σήμερα κατασκευάζονται νέας τεχνολογίας αερόπλοια από την ίδια εταιρία του Φερδινάνδου φον Ζέπελιν στο Φρίντριχσχαφεν της Γερμανίας με την ονομασία Zeppelin NT ("Neue Technologie", Γερμανική λέξη για Νέα Τεχνολογία) και τα οποία χρησιμοποιούνται τόσο για τουριστικούς σκοπούς όσο και για ειδικούς σκοπούς όπως επιστημονικές παρατηρήσεις και εποπτεία περιοχών.
Gnomon

Το Gnomon. Kritische Zeitschrift für die gesamte klassische Altertumswissenschaft (Γνώμων : Κριτικό Περιοδικό με θέμα τον Κλάδο της Κλασικής Αρχαιότητας) είναι γερμανικό περιοδικό με μελέτες που καλύπτει όλη την κλασική περίοδο. Είναι το σημαντικότερο σύγχρονο γερμανικό περιοδικό στον τομέα της κλασικής αρχαιολογίας.

Ιδρύθηκε το 1925, δημοσιεύτηκε για πρώτη φορά από τον Verlag Weidmann και από το 1949 από τον Verlag C. H. Beck. Κυκλοφορεί οκτώ φορές κάθε χρόνο και περιλαμβάνει κριτικές, αναφορές σε σημαντικά πρόσωπα και μελέτες. Από το 1950, κάποιοι τόμοι περιλαμβάνουν μια "βιβλιογραφική παρουσίαση" με νέες εκδόσεις, διατριβές και άρθρα σε περιοδικά, παράλληλα με τα θέματα που πραγματεύεται το περιοδικό. Μεταξύ των εκδοτών του περιοδικού είναι οι Hans-Joachim Gehrke, Martin Hose, Henner von Hesberg, Ernst Vogt, Paul Zanker.
Ο Μελισσοκόμος

Ο Μελισσοκόμος είναι μια ελληνική δραματική, κινηματογραφική ταινία σε σκηνοθεσία Θεόδωρου Αγγελόπουλου. Ήταν υποψήφια για το Χρυσό Λιοντάρι στο Διεθνές Φεστιβάλ Κινηματογράφου Βενετίας.
Πουτρατζάγια

Η Ομοσπονδιακή Επικράτεια της Πουτρατζάγια (μαλαισιανά: Wilayah Persekutuan Putrajaya) είναι μια από τις 3 Ομοσπονδιακές Επικράτειες της Μαλαισίας. Πρωτεύουσα είναι η Πουτρατζάγια. Έχει έκταση 49 τ.χλμ. και πληθυσμό 67.964 κατοίκους, σύμφωνα με την απογραφή του 2010.
Καστέλ Γκαρντένα

thumb|220px|Το κάστρο Γκάρντενα

Το Καστέλ Γκαρντένα (ιταλικά: Castel Gardena, γερμανικά: Fischburg. "τοπική διάλεκτος": 'I Ciastèl), είναι κάστρο της βόρειοανατολικής Ιταλίας. Βρίσκεται στους πρόποδες του "Σασολέγκο" στις Δολομιτικές Άλπεις στην περιφέρεια Τρεντίνο-Άλτο Άντιτζε . Βρίσκεται κοντά στην κωμόπολη Σάντα Κριστίνα Βαλ Γκαρντένα στην κοιλάδα του Γκαρντένα.

Το κάστρο χτίστηκε το 1641 από τον κόμη του Βολκενστάιν σε σχέδια του γλύπτη και αρχιτέκτονα " Hans Reichle". Το γερμανικό όνομα του κάστρου που είναι και το αυθεντικό σημαίνει «το σπίτι της αλιείας» που προέρχεται από τις κοντινές λίμνες και την αγάπη του ιδιοκτήτη για τον ψάρεμα. 

Σήμερα το κάστρο ανήκει στον βαρώνο Αντρέα Φρανκέττι ("Andrea Franchetti") ο οποίος ζει εδώ τα καλοκαίρια και γι' αυτό τον λόγο δεν είναι επισκέψιμο.
Μαραμένο Λουλούδι

Η ταινία Μαραμένο Λουλούδι (Αγγλικός τίτλος Mr. Skeffington) είναι δραματική ταινία βασισμένη σε μυθιστόρημα της Ελίζαμπεθ φον Άρνιμ, σκηνοθετημένη από τον Βίνσεντ Σέρμαν και με πρωταγωνιστές τη Μπέτι Ντέιβις και τον Κλοντ Ρέινς.
Σόλων Ζέφυρος Γρηγοριάδης

Ο Σόλων Ζέφυρος Γρηγοριάδης (Έδεσσα, 1912 - Αθήνα, 24 Οκτωβρίου 1994) ήταν Έλληνας δημοσιογράφος, πολιτικός και συγγραφέας.
Αιθάλη

Η Αιθάλη είναι ακάθαρτα σωματίδια άνθρακα που προκύπτουν από την ατελή καύση των υδρογονανθράκων. Σε αυστηρό ορισμό προκύπτει από την καύση αερίων αλλά ο ορισμός αυτός έχει επεκταθεί ώστε να συμπεριλάβει και υπολειμματικά σωματίδια από πυρολυμένο καύσιμο όπως γαιάνθρακες, κάρβουνα, πετρελαίου και ούτω καθ' εξής. Πρόκειται ουσιαστικά για έναν ρύπο που παράγεται κατά τη χημική αντίδραση της καύσης των ξύλων στο τζάκι. Έχει τη μορφή λιπαρής πίσσας και είναι εξαιρετικά εύφλεκτη. Μια σπίθα είναι αρκετή για να πυροδοτήσει φωτιά στην καμινάδα όταν στα τοιχώματά της υπάρχει μεγάλη ποσότητα αιθάλης. Αιθάλη ονομάζεται επίσης ο τεχνητός άνθρακας, που χρησιμοποιείται στην παρασκευή μελάνης χρωμάτων και άλλων υλικών.

Η αιθάλη θεωρείται η δεύτερη μεγαλύτερη αιτία της υπερθέρμανσης του πλανήτη.
Αναγέννηση Σερρών

Η Αναγέννηση είναι χωριό του νομού Σερρών. Ανήκει στο δήμο Σερρών, στο δημοτικό διαμέρισμα Μητρουσίου. Είναι κτισμένη σε υψόμετρο 24 μέτρων και σύμφωνα με την απογραφή του 2011 έχει 752 κατοίκους.

Το παλιό όνομα του χωριού ήταν Τσιτσιλίγκοβον ή Τσουτσλίκοβο ή Τσούτσουλη ή Τσιτσιλή. Τα εγκαίνια του συνοικισμού "Τσιτσιλίκοβο" πραγματοποιήθηκαν την 1 Μαίου του 1925 από ανώτερα στελέχη της επιτροπής επικοισμού. Mετονομάστηκε σε Αναγέννηση το 1928. Κυρίως κατοικείται από Πόντιους πού ήρθαν μετά το 1923 με την ανταλλαγή πληθυσμών, από το χωριό του Καρς (Καύκασος) και συγκεκριμένα, το (Χαραμή Βαρτάν ή Αράμ Βαρτάμ) ή Καρατσομπάν σήμερα).

Στο χωριό εδρεύει ο Οδυσσέας Αναγέννησης, ο οποίος αποκαλείται και Αναγέννηση Σερρών.

Στις αρχές της δεκαετίας του 2010 παρατηρήθηκε ένα κύμα επιστροφής παλαιών κατοίκων του χωριού, οι οποίοι είχαν μετεγκατασταθεί στις πόλεις πίσω σε αυτό.
Alta A200

thumb|300px|Αυτοκίνητο Alta A200.
260px|left|thumb|Alta 200 του 1968.

Το Alta A200 ήταν ένα τρίκυκλο επιβατικό αυτοκίνητο ελληνικής παραγωγής (επειδή τα τρίτροχα τότε φορολογούνταν πολύ πιο ευνοϊκά σύμφωνα με τον ελληνικό νόμο), που παρουσιάστηκε το 1968 από την εταιρεία Alta και μπήκε το ίδιο έτος στην παραγωγή. Το μοντέλο αυτό ήταν βασισμένο στο γερμανικό Fuldamobil (1950 - 1969), αλλά ήταν αρκετά πιο σύγχρονο ως σχέδιο. Έφερε κινητήρα της Heinkel, κυβισμού 200 cm³ (εξ ου και η ονομασία του). Το αυτοκίνητο είχε μέτρια επιτυχία στην ελληνική αγορά και σύντομα θεωρήθηκε ξεπερασμένο, ενώ παρήχθη έως το 1974. Συχνά αναφέρεται ως η τελευταία εκδοχή του Fuldamobil και όσα διασώζονται έχουν αρκετά υψηλή αξία ως συλλεκτικά αυτοκίνητα.
Alta

Η Alta ήταν ελληνική αυτοκινητοβιομηχανία. Η παραγωγή μοτοσυκλετών και τρικύκλων με κινητήρες Sachs 50 cm³ ξεκίνησε το 1962. Το μοντέλο μοτοσικλέτας 50S ήταν γνωστό για την αξιοπιστία του και αρκετά αντίτυπα κυκλοφορούσαν κανονικά δεκαετίες μετά τη λήξη της παραγωγής. Το 1967 η εταιρεία παρουσίασε το μοντέλο A700, ένα τρίκυκλο φορτηγό δικής της ανάπτυξης, με 2-κύλινδρο κινητήρα της BMW, ισχύος 35 hp, και ωφέλιμο φορτίο 800 κιλά. Το φορτηγό αυτό, έγινε ένα από τα πιο επιτυχημένα οχήματα αυτού του είδους στην Ελλάδα.
250px|left|thumb|Alta 200 του 1968.

Το 1968 η Alta παρουσίασε ένα τρίτροχο επιβατικό αυτοκίνητο, το μοντέλο Alta A200 (επειδή τα τρίτροχα φορολογούνταν πολύ πιο ευνοϊκά σύμφωνα με τον ελληνικό νόμο). Έφερε κινητήρα Heinkel 200 cm³ (εξ ου και η ονομασία του) και ήταν βασισμένο στο γερμανικό Fuldamobil (το οποίο επίσης παρήχθη από την Attica στην Ελλάδα υπό σχετική άδεια), αλλά με σημαντικές αλλαγές στο σχεδιασμό του αμαξώματος και αρκετά πιο σύγχρονη εμφάνιση. Για την κατασκευή του μοντέλου, που ξεκίνησε μέσα στο ίδιο έτος, η εταιρεία μετέφερε την παραγωγή σε νέο, μεγαλύτερο εργοστάσιο στην Ελευσίνα όπου και λειτουργούσε μέχρι το 1978.
Πουνάκα

Η Πουνάκα (τζόνγκα: སྤུ་ན་ཁ ་) είναι η δεύτερη μεγαλύτερη σε έκταση πόλη του Μπουτάν μετά την πρωτεύουσα της χώρας, Τιμπού. Είναι η πρωτεύουσα της περιφέρειας Πουνάκα.
Eleanor Rigby

To "Eleanor Rigby" είναι τραγούδι των Beatles σε σύνθεση του Πωλ ΜακΚάρτνεϋ. Ο ΜακΚάρτνεϋ συνέθεσε το κομμάτι για πιάνο, χωρίς λόγια. Αργότερα σκέφτηκε να το αφιερώσει στη μοναξιά. Το όνομα του τραγουδιού είναι φανταστικός συνδυασμός ενός καταστήματος στο Μπρίστολ και της ηθοποιού Eleanor Bron. Ο ΜακΚάρτνεϋ συνάντησε τους υπόλοιπους Μπιτλς στο σπίτι του Τζων Λένον και όλοι μαζί έγραψαν τους στίχους του τραγουδιού.
Ηρώδης Αρχέλαος

Ο Ηρώδης Αρχέλαος (23 π.Χ.- π. 18 μ.Χ.) ήταν εθνάρχης της Ιουδαίας της Σαμάρειας και της Ιδουμαίας (4 π.Χ.-6 μ.Χ.).

Ήταν γιος του Ηρώδη Α΄ του Μεγάλου και της Μαλθάκης, αδελφός του Ηρώδη Αντίπα και ετεροθαλής αδελφός του Ηρώδη Β΄ Φίλιππου.
Άλμπερτ Μπαλλίν

Ο Άλμπερτ Μπαλλίν (γερμ. "Albert Ballin", 15 Αυγούστου 1857 - 9 Νοεμβρίου 1918) ήταν Γερμανός επιχειρηματίας και γενικός διευθυντής της Hamburg Amerikanische Paketfahrt Actien-Gesellschaft (HAPAG), τον καιρό που ήταν η μεγαλύτερη ναυτιλιακή εταιρεία παγκοσμίως.
Νάθαν ο Σοφός

Ο Νάθαν ο Σοφός (γερμ. "Nathan der Weise, μερικές φορές αποκαλούμενο από τους μαθητές: Nathan der Scheiße") είναι φιλοσοφικό έργο του Γκότχολντ Εφραίμ Λέσσινγκ σε θεατρική μορφή. Το βασικότερο θέμα του είναι το ερώτημα της αληθινής θρησκείας. (Χριστιανισμός, Ιουδαϊσμός, Ισλαμισμός). 
μικρογραφία|Το έργο στα ελληνικά
Το έργο γράφτηκε το 1779 και έκανε πρεμιέρα στις 14 Απριλίου 1783 στο Βερολίνο. Το έργο διαδραματίζεται κατά τη διάρκεια της 3ης Σταυροφορίας, κατά την διάρκεια μιας ανακωχή στην Ιερουσαλήμ. Το βιβλίο είναι ένα δραματικό ποίημα σε πέντε πράξεις για έναν Εβραίο έμπορο που ονομάζεται Νάθαν. Αντιμετωπίζει τη σύγκρουση μεταξύ θρησκείας και λογικής και μπορεί επομένως να αποδοθεί στην εποχή του Διαφωτισμού. Ο Λεσσίγγειος έγραψε το "Νάθαν ο σοφός" και προσπάθησε να εκφράσει τις ιδέες του για την εκκλησία και την πίστη του στον Θεό. Όσον αφορά τη φύση του, είναι ένα δράμα ιδεών, διότι η δράση του δημιουργεί μια φιλοσοφική ιδέα με τη μορφή μιας κοσμοθεωρίας. thumb|250px|Πρώτη έκδοση του έργου.
Δήμητρα Ματσούκα

Η Δήμητρα Ματσούκα (Αθήνα, 19 Ιανουαρίου 1974) είναι Ελληνίδα ηθοποιός. Είναι απόφοιτη της Δραματικής Σχολής της Μαίρης Βογιατζή-Τράγκα.
Χάα

Το Χάα ή Χας (τζόνγκα: ཧས / ཧཱ ) είναι πόλη του Μπουτάν. Είναι η πρωτεύουσα της περιφέρειας Χάα. Έχει πληθυσμό 2.495 κατοίκους (απογραφή 2005).
Αλέξανδρος Καραθόδωρος

thumb|Ο Αλέξανδρος Καραθόδωρος.

Ο Αλέξανδρος Καραθόδωρος (1908 - Απρίλιος 1981) ήταν Έλληνας πολιτικός, βουλευτής και υπουργός. Ήταν παντρεμένος με τη Λίτσα Καραθόδωρου και είχαν 2 παιδιά, την Κυριακή και το Θεόδωρο.
Πάρο

Η Πάρο (τζόνγκα: སྤ་རོ་) είναι πόλη του Μπουτάν. Είναι η πρωτεύουσα της περιφέρειας Πάρο.
Σάμτσε

Η Σάμτσε (τζόνγκα: བསམ་རྩེ ) είναι πόλη του Μπουτάν. Είναι η πρωτεύουσα της περιφέρειας και του δήμου Σάμτσε. Έχει πληθυσμό 5.201 κατοίκους (απογραφή 2008).
Nmap

Το Nmap (Network Mapper) είναι ένα ελεύθερο και ανοικτού κώδικα εργαλείο για την εξερεύνηση του δικτύου και τον έλεγχο της ασφάλειας που αρχικά γράφτηκε από τον Gordon Lyon (γνωστός επίσης με το ψευδώνυμο Fyodor Vaskovich). Λειτουργεί ως σαρωτής ασφαλείας και χρησιμοποιείται για να ανακαλύψει κεντρικούς υπολογιστές και τις υπηρεσίες σε ένα δίκτυο υπολογιστών, δημιουργώντας έτσι ένα "χάρτη" του δικτύου. Η λειτουργία του παρέχει στο χρήστη µια αναλυτική εικόνα, του προς ελέγχου δικτύου φανερώνοντας πιθανά προβλήματα και ελλείψεις ασφάλειας.

Το Nmap τρέχει σε Linux, Microsoft Windows, Solaris, HP-UX και παραλλαγές του BSD (συμπεριλαμβανομένου του Mac OS X), καθώς και στο AmigaOS και SGI IRIX. Το Linux είναι η πιο δημοφιλής πλατφόρμα Nmap με τα Windows να το ακολουθούν.
Γιόχαν Γιάκομπ Μπερνούλι

Ο Γιόχαν Γιάκομπ Μπερνούλι (γερμ. "Johann Jakob Bernoulli", 1831-1913) ήταν Ελβετός κλασικός αρχαιολόγος.
Καστέλ Σαν Ζίνο

Το Καστέλ Σαν Ζίνο , Κάστρο του Αγίου Ζήνων (ιταλικά : Castel San Zeno, γερμανικά : Zenoburg ή Zenoberg) είναι κάστρο στις Δολομιτικές Άλπεις στην περιφέρεια Τρεντίνο-Άλτο Άντιτζε της Ιταλίας. Βρίσκεται κοντά στην πόλη Μεράνο στην επαρχία Μπολτζάνο σε μια προεξοχή του βράχου.

Πρώτοι οι Ρωμαίοι είχαν οχυρώσει το σημείο (Castrum Maiensis) για τον έλεγχο των εμπορικών δρόμων σε στρατηγική θέση από εκείνη την εποχή. Στον μεσαίωνα στον βράχο χτίστηκε ο ναός του Αγίου Ζήνων (San Zeno) όπου αργότερα έγινε τόπος προσκυνήματος με την μεταφορά σε αυτή των λειψάνων των Αγίων Βαλεντίνου και Corbinian το 725 . Λίγα χρόνια αργότερα, τα λείψανα των δύο αγίων μεταφέρθηκαν αλλού, ενώ αργότερα το εκκλησάκι έπεσε σε αχρηστία.

Μεταξύ 1285 και 1290 χτίστηκαν οι πρώτες οχυρώσεις από την οικογένεια "Suppan" που έγιναν κύριοι της περιοχής. Ο "Meinhard ΙΙ" έχτισε αρχικά μια οχυρωμένη κατοικία όπου έμεινε στην οικογένεια εώς το 1347 όταν καταστράφηκε από τα στρατεύματα "Charles IV του Λουξεμβούργου". Πάνω από την σημερινή πύλη του κάστρου έχει διασωθεί ο εντοιχισμένος θυρεός με τον αετό του Τιρόλου. 

Από το 1880 το κάστρο ανήκει στον "Leopold von Braitenberg " και σήμερα στους απογόνους του
Ελληνικό Σοσιαλιστικό Κόμμα για τη Δημοκρατία και την Ανάπτυξη

Το Ελληνικό Σοσιαλιστικό Κόμμα για τη Δημοκρατία και την Ανάπτυξη ήταν ένα βραχύβιο ελληνικό κόμμα που ίδρυσε ο Γεράσιμος Αρσένης όταν είχε αποχωρήσει από το ΠΑ.ΣΟ.Κ..
Φίλιππος ο Τετράρχης

Ο Φίλιππος ο Τετράρχης ή Ηρώδης Φίλιππος Β΄ (απεβ. 34 μ.Χ.) από την Ηρωδιανή Δυναστεία ήταν τετράρχης της Ιτουραίας & Τραχωίτιδος (4 π.Χ.-34 μ.Χ.).
Σάντα Κριστίνα Βαλ Γκαρντένα

Η Σάντα Κριστίνα Βαλ Γκαρντένα (ιταλικά : Santa Cristina Valgardena , Λαδινικά:"S. Cristina-Gherdëina" ή "S. Crestina-Gherdëina", γερμανικά : "Christina in Gröden" είναι πόλη της Ιταλίας της Αυτόνομης Επαρχίας του Μπολτσάνο, που βρίσκεται στις Δολομίτικες Άλπεις και στην κοιλάδα Βαλ Γκαρντένα. 

Το 91,20% του πληθυσμού της μιλά την τοπική ρωμανική διάλεκτο, ένα 5,68% γερμανικά και 3,12% ιταλικά.
Πετίτ Ετάνγκ

Η Πετίτ Ετάνγκ (γαλλικά: "Petite Etang") είναι μια λίμνη της Γρενάδας. Βρίσκεται στην ενορία του Αγίου Ανδρέα.
Μπακολέτ

Η Μπακολέτ (γαλλικά: Bacolet) είναι ένα χωριό της Γρενάδας. Βρίσκεται στην ενορία του Άγιου Ανδρέα.
Νικόλαος Αβραάμ

Ο Νικόλαος Αβραάμ (Αταλάντη Φθιώτιδας, 1888 - 9 Ιανουαρίου 1954) ήταν Έλληνας νομικός και υπουργός.
Ένωση Κριτικών Κινηματογράφου της Ουάσινγκτον Π.Κ.

Η Ένωση Κριτικών Κινηματογράφου της Ουάσινγκτον Π.Κ. ‎(αγγλικά: Washington D.C. Area Film Critics Association, WAFCA) είναι ένωση κριτικών ταινιών με έδρα την Ουάσινγκτον στις Ηνωμένες Πολιτείες που ιδρύθηκε το 2003. Η WAFCA αποτελείται από 34 κριτικούς ταινιών από την τηλεόραση, το ραδιόφωνο, τον τύπο και το ίντερνετ. Η ένωση απονέμει κάθε χρόνο βραβεία στους καλύτερους στο χώρο του κινηματογράφου όπως ψηφίστηκαν από τα μέλη της.
Μπρούνικο

Το Μπρούνικο ή Μπρούνεκ (ιταλικά: "Brunico", γερμανικά: "Bruneck", Λαδινικά: "Bornech") είναι πόλη της Ιταλίας με 15.491 κατοίκους στην Αυτόνομη επαρχία του Μπολτσάνο, που βρίσκεται στις Δολομιτικές Άλπεις και στην κοιλάδα Βαλ Πουστερία. Απέχει 35 χλμ. από το Μπρεσανόνε, 70 χλμ. από το Μπολτσάνο και το πέρασμα του Μπρέννερο και 35 χλμ. από το σημείο που ο Δράβος περνά στην Αυστρία.

Το 83,14% των κατοίκων της μιλούν Γερμανικά, το 14,9% Ιταλικά και το 1,35% Λαδινικά.
Κυβέρνηση Γεωργίου Παπανδρέου 1963

Η Κυβέρνηση Γεωργίου Παπανδρέου 1963 (Νοέμβριος - Δεκέμβριος 1963) ανέλαβε μετά την νίκη του κόμματος της Ένωσις Κέντρου στις εκλογές της 3ης Νοεμβρίου 1963.
Αν και η Ένωση Κέντρου κατάφερε να πρωτεύσει στις εκλογές, ωστόσο δεν κατάφερε να σχηματίσει αυτοδύναμη κυβέρνηση, καθώς είχε κερδίσει μόνο τις 138 από τις απαιτούμενες 151 έδρες του Κοινοβουλίου. Ωστόσο, στηριζόμενος στους ψήφους της ΕΔΑ που είχε αναδειχτεί τρίτο κόμμα (28 έδρες), πήρε ψήφο εμπιστοσύνης στις 16 Δεκεμβρίου 1963. . Την ίδια ημέρα, ο βασιλιάς Παύλος εκφώνησε στην κατάμεστη Βουλή τον «Λόγο του Θρόνου», έχοντας δεξιά του τον πρωθυπουργό Γεώργιο Παπανδρέου και αριστερά του τον διάδοχο Κωνσταντίνο Β'. Ο Λόγος αυτός προκάλεσε την δυσαρέσκεια του προσωρινού αρχηγού της Ε.Ρ.Ε. Παναγιώτη Κανελλόπουλου, επειδή η βασιλική ομιλία περιελάμβανε την εκτίμηση ότι "«δια των τελευταίων εκλογών παγιούται ο ομαλός πολιτικός βίος της χώρας»", το οποίο εκλήφθη ως υπονοούμενο για τις αμφιλεγόμενες εκλογές του 1961
Ο Γ. Παπανδρέου διατήρησε σε δυο κρίσιμες θέσεις, τους εξωκοινοβουλευτικούς υπουργούς της προηγούμενης κυβέρνησης, κατ΄ επιθυμία του Στέμματος, παραχωρώντας μάλιστα «τον στρατό στον έλεγχο των Ανακτόρων σε αντάλλαγμα για τη διάλυση της Βουλής, την οποία χρειαζόταν άμεσα.»
Όμως, ο Γεώργιος Παπανδρέου που δεν ήθελε να εξαρτάται πολιτικά από τις ψήφους τις ΕΔΑ, αποφάσισε να παραιτηθεί προκειμένου να προκηρυχτούν εκ νέου εκλογές, στοχεύοντας αυτήν τη φορά στην αυτοδυναμία. Ο βασιλιάς Παύλος, μετά την παραίτηση Παπανδρέου έδωσε εντολή σχηματισμού κυβέρνησης, στον Παναγιώτη Κανελλόπουλο, ο οποίος όμως επέστρεψε την εντολή άπρακτος, οπότε δρομολογήθηκαν οι διαδικασίες για νέες εκλογές.
Στην μικρή αυτή διάρκεια της πρώτης κυβέρνησης του Κέντρου ύστερα από σχεδόν 10 χρόνια, η κυβέρνηση προχώρησε σε κάποια σημαντικά μέτρα, όπως στην πρώτη ρύθμιση των αγροτικών χρεών, στην καθιέρωση της δωρεάν Παιδείας και στην απελευθέρωση των περισσότερων πολιτικών κρατουμένων.
Βραβεία Broadcast Film Critics Association

Τα Βραβεία Broadcast Film Critics Association, κοινώς γνωστά ως Βραβεία Critics' Choice, απονέμονται ετησίως από την ένωση κριτικών Broadcast Film Critics Association για να τιμήσει επιτεύγματα στο χώρο του κινηματογράφου. Οι υποψήφιοι επιλέγονται μέσω γραπτής ψηφοφορίας που διαρκεί μια εβδομάδα και ανακοινώνονται το Δεκέμβριο. Οι νικητές αποκαλύπτονται στην ετήσια τελετή των Βραβείων Critics' Choice τον Ιανουάριο. Τα βραβεία προβάλλονται ζωντανά από το τηλεοπτικό δίκτυο VH1. Τα βραβεία του 2006, 2007, 2008 και 2009 διεξήχθησαν στο κέντρο συνεδριάσεων "Santa Monica Civic Auditorium", ενώ τα βραβεία του 2010 -- που μετονομάστηκαν σε Βραβεία Critics' Choice Movie - διεξήχθησαν στο θέατρο "Hollywood Palladium" στις 15 Ιανουαρίου 2010.

Η "Broadcast Film Critics Association" υπερηφανεύεται για την ικανότητα της να προβλέπει τις υποψηφιότητες των Όσκαρ: μεταξύ 1997 και 2004, οι υποψηφιότητες του Critics’ Choice προέβλεψαν σωστά τους 33 από τους 35 υποψήφιους για το Όσκαρ Καλύτερης Ταινίας. Συγκρίνοντας, οι Χρυσές Σφαίρες ήταν τρεις φορές πιο πιθανό να διαφέρουν από τα Όσκαρ την ίδια χρονική περίοδο. Ωστόσο, το γεγονός ότι η "Broadcast Film Critics Association" προτείνει εννέα ή δέκα ταινίες υποψήφιες για το Βραβείο Καλύτερης Ταινίας σε αντίθεση με τις πέντε υποψηφιότητες των Όσκαρ και των Χρυσών Σφαιρών ευθύνεται σε κάποιο βαθμό για αυτήν την σημαντική προφητική ικανότητα. Οι υποψηφιότητες για τα βραβεία του 2012 ανακοινώθηκαν στις 13 Δεκεμβρίου 2011.
Φιλόλαος Πηχεών

Ο Φιλόλαος Πηχεών ή Καπετάν Φιλώτας (Καστοριά, 1876 - Θεσσαλονίκη, 1947) ήταν Έλληνας αξιωματικός και οπλαρχηγός του Μακεδονικού Αγώνα.
Σίμων γιος του Γιώρα

Ο Σίμων γιος του Γιώρα ή Σίμων μπαρ Γκιόρα ή Σίμων μπεν Γκιόρα ήταν ένας από τους αρχηγούς των επαναστατημένων Ιουδαίων κατά τον μεγάλο πόλεμο εναντίον της Ρώμης (Πρώτο Ιουδαϊκό πόλεμο).
Πρεταπναριάν Ραντακισούν

Ο Πρεταπναριάν Ραντακισούν (Pretaapnarian Shawh Radhecheran (Pretaap) Radhakishun, 1934 - 6 Ιανουαρίου 2001) ήταν πολιτικός του Σουρινάμ. Υπηρέτησε ως Πρωθυπουργός από τον Ιούλιο του 1986 ως τον Απρίλιο του 1987.
Χρόνης Μπότσογλου

Ο Χρόνης Μπότσογλου (Θεσσαλονίκη, 1941) είναι Έλληνας ζωγράφος, χαράκτης, γλύπτης και καθηγητής της Ανωτάτης Σχολής Καλών Τεχνών (ΑΣΚΤ) Αθήνας.
Βραβεία Teen Choice

Τα Βραβεία Teen Choice (ή αλλιώς Teen Choice Awards) είναι ετήσια βραβεία που διοργανώνονται και προβάλλονται από το καλωδιακό κανάλι Fox, προς τιμή των μεγαλύτερων επιτευγμάτων στο χώρο της μουσικής, του κινηματογράφου, του αθλητισμού, της τηλεόρασης, της μόδας και άλλων, όπως ψηφίστηκαν έφηβους θεατές ηλικίας 14 με 17 χρονών. Οι νικητές λαμβάνουν μία αυθεντική σανίδα του σερφ κανονικού μεγέθους σχεδιασμένη με τα γραφικά των βραβείων κάθε χρονιάς. Στην διοργάνωση εμφανίζονται αρκετοί διάσημοι και μουσικοί ερμηνευτές. Τα βραβεία έχουν επίσης δημιουργήσει τα βραβεία εφήβων spin-off στο YouTube.
Προαστιακός σιδηρόδρομος Θεσσαλονίκης

Ο Προαστιακός σιδηρόδρομος Θεσσαλονίκης αποτελεί μια υπηρεσία προαστιακού σιδηροδρόμου που ενώνει τις πόλεις της Θεσσαλονίκης, της Κατερίνης, των Σερρών, της Έδεσσας, της Φλώρινας, και της Λάρισας. Λειτουργεί από την ΤΡΑΙΝΟΣΕ.
Προαστιακός σιδηρόδρομος Αθήνας

Ηλεκτροκίνητη αυτοκινητάμαξα τύπου [[Αυτοκινητάμαξα σειράς 460 ΟΣΕ|Desiro 460]] στην νησίδα της [[Αττική Οδός|Αττικής Οδού]].
Ντιζελοκίνητη αυτοκινητάμαξα τύπου [[Αυτοκινητάμαξες Railbus ΟΣΕ|Railbus 560]] στον [[Σιδηροδρομικός Σταθμός Αθήνας|Σταθμό Λαρίσης]] το 2005, πριν την εγκατάσταση ηλεκτροκίνησης το 2017.

Ο Προαστιακός σιδηρόδρομος Αθήνας αποτελεί μια υπηρεσία προαστιακού σιδηροδρόμου που εξυπηρετεί τα προάστια της Αθήνας και τις περιφερειακές περιοχές. Υπεύθυνη για την λειτουργία της είναι η ΤΡΑΙΝΟΣΕ.

Ξεκίνησε τη λειτουργία του το 2004, λίγο πριν την έναρξη των Ολυμπιακών Αγώνων. Η πρώτη γραμμή συνέδεε τον Σταθμό Λαρίσης με τον Διεθνή Αερολιμένα Αθηνών «Ελευθέριος Βενιζέλος», ενώ οι πέντε πλέον γραμμές του Προαστιακού συνδέουν το Αίγιο, το Κιάτο, την Κόρινθο και την Χαλκίδα με την Αθήνα, τον Πειραιά και το Αεροδρόμιο.
Θεολόγος Φθιώτιδας

Ο οικισμός του Αγίου Ιωάννη του Θεολόγου («Θεολόγος Φθιώτιδας») είναι τουριστικό θέρετρο σε έναν όρμο στην ακτή του Οπουντίου κόλπου και αποτελεί επίνειο της Μαλεσίνας. Ανήκει στον Δήμο Λοκρών και είναι κτισμένος στη θέση του λιμανιού της αρχαίας πόλης των Αλών (6ος π.Χ. αιώνας). Ιδρύθηκε από λίγες οικογένειες της Μαλεσίνας το 1923 που μετοίκησαν στην παραλία του. 

Η ονοματοδοσία του ανήκει στο μικρό εκκλησάκι του Αγίου Ιωάννου του Θεολόγου και η ιστορία του είναι μεγάλη, καθότι πλάι του είναι τα ερείπια της αρχαίας πόλης των Αλών, τα περισσότερα των οποίων κείτονται στην παραλία και την θάλασσα, κατοικίες και τάφοι, καταδεικνύοντας ότι σεισμοί ήταν η αιτία της καταστροφής της.
Φώτης Νασιάκος

Ο Φώτης Νασιάκος (1952) είναι Στρατηγός εν αποστρατεία της Ελληνικής Αστυνομίας. Διετέλεσε Αρχηγός της ΕΛΑΣ από τις 3 Αυγούστου 2001 ως τις 5 Οκτωβρίου 2004. Λόγω της προετοιμασίας και της διεξαγωγής των Ολυμπιακών Αγώνων η θητεία του ξεπέρασε το κανονικό όριο των τριών ετών, με αποτέλεσμα να είναι ο μακροβιότερος Αρχηγός έως τώρα.

Ο Νασιάκος συμπεριλαμβάνεται στους πιο επιτυχημένους Αρχηγούς του Σώματος: επί των ημερών του εξαρθρώθηκαν η τρομοκρατική «Επαναστατική» Οργάνωση 17 Νοέμβρη και ο Επαναστατικός Λαϊκός Αγώνας (ΕΛΑ), τα μέτρα ασφάλειας των Ολυμπιακών Αγώνων λειτούργησαν αποτελεσματικά χωρίς κανένα δυσάρεστο περιστατικό και έγινε στροφή στην αντιμετώπιση της καθημερινής εγκληματικότητας με το θεσμό του αστυνομικού της γειτονιάς.
Τελικός Κυπέλλου Αγγλίας 2006

thumb|right|200px
Ο Τελικός Κυπέλλου Αγγλίας 2006 διεξήχθη στις 13 Μαΐου στο Μιλλένιουμ Στέιντιουμ στο Κάρντιφ. μεταξύ της Λίβερπουλ Φ.Κ. και της Γουέστ Χαμ Γιουνάιτεντ. Ήταν ο 125ος τελικός της αρχαιότερης ποδοσφαιρικής διοργάνωσης στον κόσμο.Ο αγώνας έληξε με ισόπαλο σκορ 3-3 οδηγήθηκε σε ημίωρη παράταση και τελικά στα πένελτι όπου η Λίβερπουλ Φ.Κ. κατέκτησε τα πέναλτι με 3-1 . Διαιτητής του αγώνα ήταν ο Άλαν Γουίλει.
Ο πατήρ Σέργιος

Ο πατήρ Σέργιος (ρωσ. Отец Сергий) είναι νουβέλα του Λέων Τολστόι που τη δούλεψε τμηματικά στα έτη 1890, 1891, 1895 και 1898 και ενώ δεν συνδέεται σαν υπόθεση με την Ανάσταση, ωστόσο συνταιριάζεται μ΄αυτήν ιδεολογικά.
Φίλιπ Πούλμαν

Ο Φίλιπ Πούλμαν ("Philip Pullman", γενν. 19 Οκτωβρίου 1946) είναι Άγγλος συγγραφέας πολλών βιβλίων, γνωστότερος κυρίως για την τριλογία φαντασίας, η Τριλογία του Κόσμου, ("His Dark Materials") και τη μυθιστορηματική βιογραφία του Ιησού, "Ο καλός άνθρωπος Ιησούς και ο παλιάνθρωπος Χριστός". Το πρώτο βιβλίο της Τριλογίας του Κόσμου έχει μεταφερθεί στον κινηματογράφο με τον τίτλο "Το Αστέρι του Βορρά" ("Golden Compass"), καθώς και τα δύο πρώτα βιβλία της σειράς Σάλι Λοκχαρτ, όπως επίσης και το μυθιστόρημα παιδικής λογοτεχνίας "Αυτό που ήμουν κάποτε" ("I was a Rat! or The Scarlet Slippers") έχουν μεταφερθεί στην τηλεόραση. Το 2008, η εφημερίδα "The Times" έβαλε το όνομα του Πούλμαν στη λίστα της: «Οι 50 μεγαλύτεροι Βρετανοί συγγραφείς από το 1945».
Γκλόρια Στιούαρτ

Η Γκλόρια Στιούαρτ (αγγλικά: "Gloria Stuart", 4 Iουλίου 1910 - 26 Σεπτεμβρίου 2010) ήταν Αμερικανίδα ηθοποιός, ακτιβίστρια και ζωγράφος. Έχει εμφανιστεί σε κινηματογραφικές ταινίες, στο θέατρο και στην τηλεόραση. Η καριέρα της ξεκίνησε το 1932 και συνέχισε να εργάζεται μέχρι το 2004. Πρωταγωνίστησε σε αρκετές ταινίες όπως "Ο Αόρατος Άνθρωπος" (The Invisible Man, 1933), "Gold Diggers of 1935" (1935), "The Prisoner of Shark Island" (1936), "Poor Little Rich Girl" (1936) ενώ ο πιο γνωστός της ρόλος ήταν αυτός της Ρόουζ Ντόσον Κάλβερτ στην ταινία "Τιτανικός" (Titanic, 1997). Για την ερμηνεία της έλαβε υποψηφιότητες για Όσκαρ και Χρυσή Σφαίρα β' γυναικείου ρόλου ενώ βραβεύτηκε με Screen Actors Guild Award καλύτερης γυναικείας ερμηνείας σε δευτεραγωνιστικό ρόλο. Μέχρι και σήμερα παραμένει η γηραιότερη ηθοποιός που προτάθηκε για Όσκαρ, στην ηλικία των 87 ετών. To 2000 έλαβε το δικό της αστέρι στη Λεωφόρο της Δόξας του Χόλιγουντ. Απεβίωσε στις 26 Σεπτεμβρίου 2010, σε ηλικία 100 ετών.
Μιχάλης Μυλωνάς

Ο Μιχάλης Μυλωνάς είναι Έλληνας παλαίμαχος πρώην διεθνής ποδοσφαιριστής, που διακρίθηκε στη θέση του τερματοφύλακα (ύψος 1,81 μ., 75 κιλά), γεννημένος στις 7 Νοεμβρίου του 1950. Αγωνίστηκε για πολλά χρόνια στον Ολυμπιακό και στο Αιγάλεω, στην Α' Εθνική. Το 1971 κατέκτησε με τον ΟΣΦΠ το Κύπελλο Ελλάδος, δύο χρόνια μετά (1973) και πάλι με τον Ολυμπιακό, το πρωτάθλημα Ελλάδας και το 1977 αναδείχτηκε πρωταθλητής του Νοτίου Ομίλου της Β΄ Εθνικής με το Αιγάλεω, αν και αγωνίσθηκε μόνο στον τελευταίο αγώνα της σεζόν και πιο κρίσιμο, κατά της Κορίνθου (1-0). Έχει δυο διεθνείς συμμετοχές (την πρώτη ως αρχηγός) με την Εθνική Ομάδα ερασιτεχνών που έλαβε μέρος στο Προολυμπιακό Τουρνουά του 1975 και αποκλείστηκε από την Ανατολική Γερμανία. Επίσης έχει συμμετοχές και στην Εθνική Ομάδα των Νέων, όταν αγωνιζόταν στον Ολυμπιακό.